РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  45

от заседание на Комисия ”Професионална квалификация, информационни технологии и статистика” на ВСС,
проведено на 01.12.2015 г.

Днес, 01.12.2015 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

          ПРЕДСЕДАТЕЛ:  	Румен Георгиев 
ЗАМ. ПРЕДСЕДАТЕЛ:   Мария Кузманова
	           ЧЛЕНОВЕ:	Елка Атанасова 
	Юлия Ковачева 
	Галина Карагьозова 
	Даниела Костова - отсъства
	Михаил Кожарев 

На заседанието присъстваха експертните сътрудници към комисията: Валери Михайлов - директор дирекция „ИТСС”; Мирослава Чирпъкова – началник отдел „ИООСВ“, Светослав Неделчев – началник отдел „ИОВСС", Румен Митев – началник отдел „Статистически анализ и обработка на данни“ дирекция „ИТСС“ - АВСС, Румяна Тодорова - ст. експерт- статистически анализ дирекция „ИТСС” – АВСС, Юлиана Стойнева– мл. експерт юрисконсулт в отдел „ЮСДКВСС“ към дирекция „Правна“.

1.ОТНОСНО: Писмо от Върховен административен съд относно приложението на Наредба №14/18.11.2009 г. за реда и начина за предоставяне достъп на органите на съдебната власт до Национална база данни „Население“ и внедряване на единна деловодно – информационна система /ЕДИС/.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
		Р Е Ш И:

1.1 Да се изпрати писмо до директора на Главна дирекция „ГРАО“ към МРРБ относно приложението на Наредба №14/18.11.2009 г. за реда и начина за предоставяне достъп на органите на съдебната власт до Национална база данни „Население“ и внедряване на единна деловодно – информационна система /ЕДИС/.

2.ОТНОСНО: Теми за разговор за срещата с представители на Европейската комисия по Механизма за сътрудничество и оценка.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
		Р Е Ш И:

2.1. ПРИЕМА предложените теми за разговор за срещата с представители на мисията на Европейската комисия по Механизма за сътрудничество и оценка. 

3.ОТНОСНО: Проект на „Правила за използване на техническите средства за явно видеонаблюдение от системата за сигурност в обектите на съдебната власт и ред за достъп до информационен фонд „Видеонаблюдение“.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

3.1. ВЪЗЛАГА на експертите от дирекция „ИТСС“ – АВСС да осъществят контакт с компетентно техническо лице относно възможностите за съхраняване на информацията за определен срок, архивирането и изтриването.
3.2. При необходимост да се проведе съвместно заседание с „Комисия по правни въпроси“ и да се внесат правилата във ВСС за приемане. 

4.ОТНОСНО: Писмо от Българо – Швейцарска програма за сътрудничество относно съдействие във връзка с изпълнението на проект „Укрепване на правния и институционалния капацитет на съдебната система в сферата на младежкото правосъдие“. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

4.1. ОТЛАГА разглеждането на т.4 от дневния ред за следващо заседание на комисията.

5.ОТНОСНО: Анализ на ефективността на Комуникационната политика на Висшия съдебен съвет и на напредъка в изпълнение на Плана за действие за изпълнение на Комуникационната политика на ВСС през първото полугодие на 2015 г. – в изпълнение на т.10 от Годишната програма за 2015 г. на комисия „Публична комуникация“, доклад от Зорница Златева – Ненкова – главен експерт „Връзки с обществеността“, за запознаване.
Приложение: Извлечение от протокол №40/17.11.2015 г. от заседанието на КПК.  

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

5.1. ПРИЕМА за запознаване Анализа на ефективността на Комуникационната политика на Висшия съдебен съвет и на напредъка в изпълнение на Плана за действие за изпълнение на Комуникационната политика на ВСС през първото полугодие на 2015 г. – в изпълнение на т.10 от Годишната програма за 2015 г. на комисия „Публична комуникация“.

6.ОТНОСНО: Обмен на данни между ядрото на ЕИСПП и информационните системи на съдилищата.
Приложение: Писма от Районен съд гр. Асеновград, Районен съд гр. Харманли, Административен съд гр. Смолян.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

6.1. ПРИЕМА за сведение писмата от Районен съд гр. Асеновград, Районен съд гр. Харманли и Административен съд гр. Смолян във връзка с обмена на данни между ядрото на ЕИСПП и информационните системи на съдилищата.
6.2. Да се изпратят копия от писмата до  г-н Евгени Диков, директор на Националната следствена служба и заместник на главния прокурор по разследването.

7.ОТНОСНО: Искане от председателя на Окръжен съд гр. Стара Загора за осигуряване на средства за закупуване на компютърна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

7.1. Целесъобразно е осигуряването на средства на Окръжен съд гр. Стара Загора закупуване на 1 брой компютърна конфигурация на стойност 892,00 лева с ДДС, 1 брой принтер на стойност 250,00 лева с ДДС, 1 брой персонални UPS на стойност 122,00 лева с ДДС, 2 броя компютри на обща стойност 1 354,00 лева с ДДС, 1 брой монитор на стойност 215,00 лева с ДДС.
7.2. Изпраща решението по т.7.1 на комисия „Бюджет и финанси“ на ВСС, по компетентност. 

8.ОТНОСНО: Искане от председателя на Районен съд гр. Омуртаг за осигуряване на средства за закупуване на сървър, принтер, монитори, UPS и акумулаторни батерии за UPS за сървър.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

8.1. Целесъобразно е осигуряването на средства на Районен съд гр. Омуртаг за закупуване на 1 брой сървър на стойност 4 784,42 лева с ДДС, 2 броя монитори на обща стойност 469,08 лева с ДДС, 1 брой принтер на стойност 669,60 лева с ДДС, акумулаторни батерии за UPS за сървър на обща стойност 322,056 лева с ДДС и 2 броя персонални UPS на обща стойност 261,16 лева с ДДС. 
8.2. Изпраща решението по т.8.1 на комисия „Бюджет и финанси“ на ВСС, по компетентност.

9.ОТНОСНО: Искане от председателя на Районен съд гр. Самоков за осигуряване на средства за закупуване на 1 брой сървър.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

9.1. ОТЛАГА разглеждането на искането от председателя на Районен съд гр. Самоков за осигуряване на средства за закупуване на 1 брой сървър от нисък клас за доокомплектоване с оферти, както и справка за наличната техника.

10.ОТНОСНО: Информация за активността във формата за контакт с ВСС за месец октомври 2015 г.
Приложение: Извлечение от протокол №40/17.11.2015 г. от заседанието на КПК.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

10.1. ПРИЕМА за сведение информацията за активността във формата за контакт с ВСС за месец октомври 2015 г.

11.ОТНОСНО: Информация за регистрираните посещения в раздел „Пресцентър“ на интернет – страницата на ВСС за месец октомври 2015 г..
Приложение: Извлечение от протокол №40/17.11.2015 г. от заседанието на КПК.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

11.1. ПРИЕМА за сведение информацията за регистрираните посещения в раздел „Пресцентър“ на интернет – страницата на ВСС за месец октомври 2015 г.

12.ОТНОСНО: Въпросник относно електронните доказателства за CEPEJ.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

12.1. ОДОБРЯВА отговорите на Въпросника относно електронните доказателства за CEPEJ.
12.2. ВЪЗЛАГА на дирекция „Международна дейност“ - АВСС да извърши превод на английски език и да го изпрати на Министерство на правосъдието. 

ПРЕДСЕДАТЕЛ
НА КОМИСИЯТА: /П/
		РУМЕН ГЕОРГИЕВ